એક આંટો મારીને નીકળી જવાનું નહોતું પણ દરરોજ કોઈ ને કોઈ બહેનના ઘેર જઈને તેને સ્માર્ટફોન-ઈન્ટરનેટની સમજણ આપવાની હતી. મારાથી એ થશે કે નહીં તે બાબતે ચિંતા થવા માંડી. મારું ભણતર ઓછું, વળી સાદો મોબાઈલ વાપરતા પણ નહોતું આવડતું, ત્યાં સ્માર્ટફોન અને એ પણ અંગ્રેજી લખાણ ધરાવતો, કેમ કરીને ચલાવીશ તેને લઈને સતત મૂંઝાયા કરતી. જો કે ટ્રેનિંગમાં બધું શીખી ગઈ. ગામની મોબાઈલ ફોનની દુકાને જઈને નવાં ફીચર્સ જાણવાનું પણ શરૃ કર્યું. ના ખબર પડે તો તેને ફોન કરીને પૂછતી. આમ, પ્રથમ હું શીખી પણ અન્ય મહિલાઓને તૈયાર કરવી એ મારા માટે એક પડકાર હતો. જેને મેં સ્વીકારી લીધો.”